‘એમનાં બે હાથના મિલનમાં જીવનભરનું વચન હતું. એમાં નિષ્ઠા હતી. જીવનભર એકબીજાની સંગે સુખમાં અને દુ:ખમાં સાથે રહેવાનો કોલ હતો. બન્ને માટે એક અતૂટ બંધન હતું. જીવનભરનું વ્રત હતું. લગ્ન એક પવિત્ર બંધન હોઈ એને નિભાવવાનું હોય. એ સમયે લગ્નનો અર્થ એ જ હતો. માતાપિતા અને વડીલો લગ્ન ગોઠવતાં. કુટુંબ જોતાં. કુટુંબની રહેણીકરણી અને સંસ્કાર જોતાં કારણકે લગ્ન માત્ર બે વ્યક્તિઓનો અંગત પ્રશ્ન જ નહોતો. નવવધૂને સમગ્ર પરિવાર સાથે જોડાવાનું હતું. એને કુળલક્ષ્મી બનવાનું હતું. લગ્ન કરી એ બન્ની કુટુંબની પરંપરા ચાલુ રાખી, વંશવેલો ચાલુ રાખવાનો હતો.’